Lidia Chojecka

**Lidia Chojecka-Leandro** (s. 25. tammikuuta 1977 Siedlce, Puola) on puolalainen keskimatkojen juoksija, jonka päämatka on 1&nbsp;500 metrin juoksu.

Chojecka menestyi hyvin jo nuorten sarjoissa. 1994 hän sijoittui Lissabonin nuorten MM-kisoissa 1&nbsp;500 metrin juoksussa seitsemänneksi. Seuraavana vuonna hän voitti nuorten Euroopan mestaruuden ja 1996 juoksi Sydneyn nuorten MM-kisoissa viidenneksi. 1997 hän sijoittui Pariisin sisäratojen MM-kisoissa 1&nbsp;500 metrillä neljänneksi. Samana vuonna hän juoksi 3&nbsp;000 metrin juoksussa hopealle alle 23-vuotiaiden EM-kisoissa sekä pronssille yliopistojen mestaruuskisoissa. Kauden lopussa IAAF:n GP-finaalissa hän sijoittui mailin juoksussa viidenneksi ajalla 4.41,87. 1998 hän voitti EM-hopeaa sisäradoilla ja sijoittui kuudenneksi Budapestin EM-kisoissa 1998. 1999 hän voitti pronssia 3&nbsp;000 metrillä Euroopan cupissa. Maebashin sisäratojen MM-kisoissa hän voitti 1&nbsp;500 metrillä pronssia ajalla 4.05,86 ja oli Sevillan ulkoratojen MM-kisoissa samalla matkalla yhdeksäs.

Chojecka voitti vuonna 2000 hopeaa sisäratojen EM-kisoissa 1&nbsp;500 metrillä. Sydneyn olympialaisissa hän oli samalla matkalla viides ja kauden lopussa GP-finaalissa neljäs. Edmontonin MM-kisoissa hän oli 1&nbsp;500 metrillä viides ja samana vuonna GP-finaalissa neljäs. Münchenin EM-kisoissa 2002 hän juoksi yhdeksänneksi. Seuraavana vuonna hän voitti maansa hallimestaruuden 3&nbsp;000 metrillä ja MM-pronssia Pariisin sisäratojen MM-kisoissa 1&nbsp;500 metrillä.

Vuonna 2004 Chojecka voitti Puolan sisäratojen mestaruuden 800 metrin juoksussa ja 1&nbsp;500 metrillä. Euroopan sisäratojen cupissa hän juoksi 3&nbsp;000 metrillä toiseksi ja Budapestin sisäratojen MM-kisoissa 2004 1&nbsp;500 metrillä kahdeksanneksi. Ateenan olympialaisissa hän oli kuudes ajalla 3.59,27.  hän juoksi 1&nbsp;500 metrillä seitsemänneksi ja 3&nbsp;000 metrillä kolmanneksi ajalla 8.39,16. 2005 hän voitti sisäratojen Euroopan mestaruuden 3&nbsp;000 metrillä. 2006 hän voitti Puolan sisäratojen mestaruuden 1&nbsp;500 metrillä ja MM-pronssia 3&nbsp;000 metrillä Moskovan sisäratojen MM-kisoissa. Euroopan cupin superliigassa hän oli 5 000 metrin juoksussa neljäs ja Göteborgin EM-kisoissa 1&nbsp;500 metrillä viides.

Birminghamin EM-hallikilpailuissa 2007 Chojecka voitti mestaruuden 1&nbsp;500 ja 3&nbsp;000 metrin juoksussa. Osakan MM-kilpailuissa 2007 hän sijoittui 1&nbsp;500 metrillä kahdeksanneksi. Pekingin olympialaisissa 2008 hän karsiutui alkuerissä. Vuonna 2009 hän sijoittui 1&nbsp;500 metrillä seitsemänneksi sekä Torinon EM-hallikilpailuissa että Berliinin MM-kilpailuissa. Dohan sisäratojen MM-kisoissa 2010 hän sijoittui 3&nbsp;000 metrillä 11:nneksi ja saman vuoden Barcelonan EM-kisoissa hän keskeytti 5&nbsp;000 metrillä. Pariisin EM-hallikisoissa 2011 hän sijoittui 3&nbsp;000 metrillä alun perin kolmanneksi, mutta nousi myöhemmin toiseksi kun Olesja Syreva hylättiin dopingrikkomuksen takia. Istanbulin MM-hallikisoissa 2012 Chojecka sijoittui samalla matkalla kuudenneksi.

## Henkilökohtaiset ennätykset
;Ulkoradat
* 800 metrin juoksu: 1.59,97 (1999)
* 1&nbsp;000 metrin juoksu: 2.40,49 (1998)
* 1 500 metrin juoksu: 3.59,22 (2000)
* Mailin juoksu: 4.25,18 (1998)
* 2&nbsp;000 metrin juoksu: 5.38,44 (2009)
* 3 000 metrin juoksu: 8.31,69 (2002)
* 5 000 metrin juoksu: 15.04,88 (2002)
* 10 000 metrin juoksu: 32.55,10 (2007)

;Sisäradat
* 800 metrin juoksu: 1.59,99 (1999)
* 1&nbsp;000 metrin juoksu: 2.36,97 (2003)
* 1&nbsp;500 metrin juoksu: 4.03,58 (2003)
* Mailin juoksu: 4.24,44 (2000)
* 3&nbsp;000 metrin juoksu: 8.38,21 (2007)
* 2 mailin juoksu: 9.31,68 (2010)

## Lähteet
* 

### Viitteet